Marlene Dietrich yera una presonalidat de firmes conviccions politicas, y o suyo antinazismo yera notorio (de feito, compartito con muitos d'os alemans exiliatos d'a Republica de Weimar en plegar a o poder Adolf Hitler y convertir-la en una dictadura, o Tercer Reich). Asinas, se negó a tornar en Alemania poco antis d'escltar a guerra y, en esclatar, estió una artista muit compromesa con a victoria d'os Aliatos. Ixo se manifestó no nomás de parolas, so que tamién en actos: grabó cantas antinazis y antimelitaristas en idioma alemán t'a suya retransmisión, fació actuacions t'as tropas aliatas quasi a o canto d'o frent de batalla y tenió siempre una firma actitud de refús enta o nazismo y l'antisemitismo. No dixa d'estar ironico que en Judgment at Nuremberg interpretase a la vidua d'un cheneral alemán executato por crímens de guerra.